Deo Resta Guest Lodge | LekkeSlaap
Deo Resta Guest Lodge is op 'n rustige kleinhoewe in die geskiedkundige gemeenskap Moolman geleë, net 10 minute se ry vanaf Piet Retief in Mpumalanga. Moolman is slegs 1 km vanaf die hoofroete na vakansiebestemmings aan die KwaZulu-Natalse Noord- en Suidkus.
Die Lodge, voorheen die Moolman Laerskool, is onlangs omskep in 'n unieke gastehuis. Die ou skoolgebou is in 3 lieflike, ruim kamers verander wat gemak en gehalteverblyf vir sakereisigers of gesinne, op soek na 'n gerieflike oornagverblyf op pad na hul vakansie- of sakebestemming, bied.
Die ruim eenhede het gemaklike beddens, badkamers met storte, die nodige oornag-kombuisgeriewe, komplimentêre WiFi, TV's met DStv, privaat stoepe en veilige parkeerplek. Braaigeriewe kan verskaf word op versoek.
Die groot tuin en rustige omgewing dra by tot die rustige atmosfeer wat gaste by Deo Resta Guest Lodge sal ervaar.
Die gebou is byna 120 jaar oud en sorg is geneem tydens opknapping, om soveel as moontlik van die oorspronklike gebou te behou.
Die area rondom Piet Retief is ryk aan Suid-Afrikaanse geskiedenis. Swaziland is slegs 30 minute se ry van die lodge af en kan beplan word as 'n opwindende daguitstappie.